62. ΑΠΟΦΑΣΗ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.421/6/ΙΙ/169136 της 24 Αυγ./6 Σεπτ. 1982(ΦΕΚ Β΄ 647) Καθορισμός των στρατιωτικών υποχρεώσεων των οπλιτών που είναι πατέρες. Έχοντας υπόψη: α.Τις διατάξεις των άρθρ. 5, 6, 27 και 54 παρ. 3β, 55 και 141 του Ν.Δ. 720/70 «περί Στρατολογίας». β.Σχετική πρόταση του Γενικού Επιτελείου Εθνικής Αμύνης/1ης Μικτής Επιτελικής Ομάδας/ Γραφείου Στρατολογίας, αποφασίζουμε: Άρθρ.1.-1.Όσοι από τους οπλίτες που υπηρετούν στις Ένοπλες Δυνάμεις είναι πατέρες, απολύονται απ’ αυτές οριστικά όταν θα εκπληρώσουν τις κατωτέρω στρατιωτικές υποχρεώσεις: α.Στρατεύσιμη υποχρέωση: Ι)Δεκαοκτώ μηνών: Οι πατέρες ενός (Ι) ζώντος τέκνου. 2)14 μηνών: Οι πατέρες 2 ζώντων τέκνων. 3)12 μηνών: Oι πατέρες 3 ή περισσοτέρων ζώντων τέκνων. β.Το χρόνο των ειδικών καταστάσεων, ο οποίος γι’ αυτούς δεν υπολογίζεται ως χρόνος στρατιωτικής υπηρεσίας, σύμφωνα με τις ισχύουσες διατάξεις. γ.Την πρόσθετη στρατιωτική υπηρεσία, την οποία τυχόν υπέχουν και εφόσο δεν επιθυμούν την εξαγορά της. 2.Οι στρατεύσιμοι οι οποίοι κατά το χρονικό διάστημα της νόμιμης παραμονής τους έξω από τις τάξεις των Ενόπλων Δυνάμεων, έχουν ή θα αποκτήσουν τους οικογενειακούς λόγους που ορίζονται στην ανωτέρω παρ. 1 και έχουν καλύψει τις, για την περίπτωσή τους οριζόμενες στρατιωτικές υποχρεώσεις, δεν υποχρεούνται σε επανακατάταξη. 3.Οι διατάξεις του άρθρ. 1 (παρ. Ια και Ιβ) της υπ’ αριθ. Φ.670.3/52/Ι65597/Σ2078/Ι8 Μαΐου 1982 Αποφ. ΥΕΘΑ δεν θίγονται από τις διατάξεις της παρούσης αποφάσεως. ΄Αρθρ.2.-Αναγκαίες λεπτομέρειες για την εφαρμογή της παρούσας αποφάσεως θα καθορισθούν με διαρκούς ισχύος διατάξεις των Γενικών Επιτελείων των κλάδων των Ενόπλων Δυνάμεων. Άρθρ.3.-Από την ημερομηνία που θα ισχύει η παρούσα απόφαση καταργείται η υπ’ αριθ. Φ.670/3/128206/13.9.79 απόφαση του Υπουργού Εθνικής Αμύνης η οποία έχει δημοσιευθεί στο υπ’ αριθ. 821/19.9.79 ΦΕΚ. Τεύχος Β΄. Άρθρ.4.-Η παρούσα απόφαση, η οποία ισχύει από την ημερομηνία δημοσιεύσεώς της στην Εφημερίδα της Κυβερνήσεως να κυρωθεί νομοθετικά. Σελ. 110,66012(α) Τεύχος Ι-72 Σελ. 88 36.Β.α.62 Στρατολογία 